hotchpotch/miracl-hf-unified huggingface dataset:
स्वतंत्र २०१४
स्वतंत्र २०१४ निःशुल्क एवं मुक्त स्रोत सॉफ़्टवेयर हेतु अन्तर्राष्ट्रीय केन्द्र ("इंटरनेश्नल सेण्टर फ़ॉर फ़्री एण्ड ओपन सोर्स सॉफ़्टवेयर"(ICFOSS)) द्वारा आयोजित किया गया पाँचवाँ अन्तर्राष्ट्रीय मुक्त सॉफ़्टवेयर सम्मेलन था। ICFOSS केरल सरकार द्वारा स्थापित किया गया एक स्वायत्त संगठन है जो निःशुल्क एवं मुक्त-स्रोत सॉफ़्टवेयरों के प्रसार के लिए बनाया गया है। यह सम्मेलन १८-२० दिसम्बर, २०१४ को केरल राज्य की राजधानी, तिरुवनन्तपुरम में आयोजित किया गया था। इसके आयोजन में फ़्री सॉफ़्टवेयर फ़ाउण्डेशन ऑफ़ इंडिया, सेंटर फ़ॉर इंटरनेट एंड सोसाइटी (इंडिया), सॉफ़्टवेयर फ़्रीडम लॉ सेंटर (इण्डिया) एवं स्वतंत्र मलयालम कम्प्यूटिंग आदि संगठनों ने सहयोग दिया था।
ओड़िशा की कला
भारतीय राज्योँ में ओड़िशा एक समृद्ध सांस्कृतिक और कलात्मक विरासत है,कारण अतीत में विभिन्न शासकों के शासनकाल के दौरान ओड़िशा में कला और पारंपरिक हस्तशिल्प, चित्रकला और नक्काशी, नृत्य और संगीत के रूपों में आज एक कलात्मक विविधता देने के लिए कई परिवर्तन हुए।
ओड़िसी नृत्य विशेष रूप से अपने आप में इतिहास में कई शैलियों के विलय को प्रदर्शित करता है। ओड़िसी भारत के आठ शास्त्रीय नृत्य रूपों में से एक है। ओड़िसी परंपरा तीन स्कूलों में ही अस्तित्व है: महरी, नर्तकी, और गोटीपूअ।
ओड़िशा में मुख्य हस्तशिल्प पिपली काम, पीतल और बेल धातु, चांदी के महीन और पत्थर नक्काशी शामिल हैं।
पिपली अपनी कलाकृति के लिए जाना जाता है। पुरी में जगन्नाथ मंदिर, भूबनेस्वर में लिंगराज मंदिर , मुक्तेस्वर ,राजारानी और अनेक मंदिर अपने पत्थर की कलाकृति के लिए प्रसिद्ध है।  कटक अपने चांदी के तारकशी काम, ताड़ का पट चित्र , नीलगिरी (बालासोर) प्रसिद्ध पत्थर के बर्तन और विभिन्न आदिवासी प्रभावित संस्कृतियों के लिए जाना जाता है। कोणार्क में सूर्य मंदिर अपनी स्थापत्य वैभव के लिए प्रसिद्ध है, जबकि संबलपुरी कपड़ा विशेष रूप से संबलपुरी साड़ी, अपनी कलात्मक भव्यता में इसके बराबर होती है।
ओड़िशा में उपलब्ध हथकरघा साड़िया चार प्रमुख प्रकार के होते हैं ,जैसे;
ओडिशा में, कला के रूप में बालू कला अद्वितीय प्रकार पुरी में विकसित की है।
तिएतो
तिएतो () आईटी और उत्पाद इंजीनियरिंग सेवाओं को उपलब्ध कराने की एक आईटी सेवा कंपनी है। तिएतो लगभग 16,000 कर्मचारियों के साथ 20 से अधिक देशों में सक्रिय है। फिनलैंड में इसका मुख्यालय है।
कुछ तो लोग कहेंगे
कुछ तो लोग कहेंगे सोनी टीवी पर पूर्व प्रसारित होने वाला एक भारतीय टेलीविजन धारावाहिक है। यह 03 अक्तूबर 2011 को आरम्भ हुआ था और 28 मार्च 2013 को कार्यक्रम का अंतिम प्रकरण प्रसारित किया गया। यह धारावाहिक पाकिस्तानी सुप्रसिद्ध धारावाहिक धूप किनारे पर आधारित है।
डॉ आशुतोष माथुर और डॉ मल्लिका दोनों विद्यालय से ही अच्छे दोस्त रहते है। डॉ मल्लिका आशुतोष को प्यार करती है, लेकिन इस बात का पता आशुतोष को नहीं होता। जब एक नई डॉ निधि वर्मा वहाँ आती है, जो आशुतोष से काफी छोटी है। वह और आशुतोष के बीच नजदीकी बढ़ने से मल्लिका निधि को सताने लगती है।
आशुतोष के मित्र अरमान और निधि के मित्र रोहन, दोनों को मिलाने का प्रयास करते है। लेकिन निधि के परिवार वाले उसकी शादी रोहन से करने का निर्णय लेते हैं, और जब यह बात निधि को पता चलती है, तो निधि आशुतोष के बारे में अपने परिवार वालों को बताती है। लेकिन परिवार वाले नहीं मानते और निधि वहाँ से चली जाती है।
निधि एक गैर सरकारी संगठन में कार्य करने लगती है, जहां उसे डॉ माथुर (आलोक नाथ) मिलते हैं, जो डॉ आशुतोष के पिता हैं। इसके बाद वह आशुतोष को निधि से शादी के लिए मना लेते हैं। और उन दोनों की शादी हो जाती है।
डालखाई
"डालखाई"' पश्चिमी उड़ीसा का सबसे लोकप्रिय लोक नृत्य है।  हर छंद की शुरुआत और अंत में इस शब्द का प्रयोग प्रेमिका के लिए एक मान के रूप में प्रयोग किया जाता है, इसलिए यह डालखाई के रूप में जाना जाता है। मुख्य रूप से इस नृत्य का विषय राधा और कृष्ण, रामायण, महाभारत, आदि का मतलब है। यह नृत्य भाई जुइन्तिआ, फागुन पुनि, नुआखाई, जैसे विभिन्न समारोहों में प्रदर्शन किया है। यह ज्यादातर बींझल, कूड़ा, मिर्धा, समा की युवा महिलाओं और संबलपुर बोलंगीर, सुंदरगढ़, बरगढ़, नुआपाड़ा और कालाहांडी जिलों के कुछ अन्य जनजातियों द्वारा नृत्य किया जाता है।
किरण अग्रवाल
किरण अग्रवाल (जन्म 23 अक्टूबर, 1957, पूसा, बिहार) एक हिन्दी लेखिका हैं।
इमितेशन गेम
द इमीटेशन गेम (; २०१४ की ऐतिहासिक थ्रिलर फ़िल्म है।
ओड़िया संस्कृति
ओड़िशा भारत के 28 राज्यों में से एक है, जो पूर्वी तट पर स्थित है। यह उत्तर-पूर्व में पश्चिम बंगाल, उत्तर में झारखंड, पश्चिम और उत्तर-पश्चिम में छत्तीसगढ़, दक्षिण और दक्षिण-पश्चिम में आंध्र प्रदेश से घिरा हुआ है। ओड़िया (पहले उड़िया के नाम से जाना जाता था) आधिकारिक और सबसे व्यापक रूप से बोली जाने वाली भाषा है, जो 2001 की जनगणना के अनुसार 33.2 मिलियन लोगों द्वारा बोली जाती है। ओडिशा का आधुनिक राज्य 1 अप्रैल 1936 को ब्रिटिश भारत में एक प्रांत के रूप में स्थापित किया गया था, और इसमें मुख्य रूप से ओडिया भाषी क्षेत्र शामिल थे। 11 अप्रैल को ओड़िशा दिवस के रूप में मनाया जाता है।  सांस्कृतिक आकर्षणों में पुरी में जगन्नाथ मंदिर शामिल है, जो अपनी वार्षिक रथ यात्रा, ताल चित्र (ताड़ के पत्ते की नक्काशी), नीलगिरी (बालेश्वर) के प्रसिद्ध पत्थर के बर्तन और विभिन्न आदिवासी-प्रभावित संस्कृतियों के लिए जाना जाता है। कोणार्क का सूर्य मंदिर अपने स्थापत्य वैभव के लिए प्रसिद्ध है, जबकि संबलपुरी वस्त्र कलात्मक भव्यता में इसके बराबर है। पुरी के समुद्र तटों पर रेत की मूर्तिकला का अभ्यास किया जाता है।
ओडि नृत्य और संगीत शास्त्रीय नृत्य और संगीत रूप हैं। ओडिसी २००० वर्ष की एक परंपरा है, और संभवतः २०० ईसा पूर्व लगभग लिखा भरतमुनि की नाट्यसास्त्र, में उल्लेख मिलता है। ओडिसी शास्त्रीय नृत्य ज्यादातर कृष्णा और उनकी प्रेमिका राधा के दिव्य प्रेम के बारे में है, जो  १२ वीं शताब्दी के उल्लेखनीय उड़िया कवि जयदेव की रचनाओं से प्रेरित है।
गोटीपुअ नृत्य ओडिशा के नृत्य में से एक रूप है। उड़िया बोलचाल की भाषा में गोटीपुअ एक लड़के का मतलब है। एक ही लड़का द्वारा किया गया नृत्य प्रदर्शन गोटीपुअ नृत्य के रूप में जाना जाता है। महरी नृत्य ओडिशा के महत्वपूर्ण नृत्य रूपों में से एक है। महरी नृत्य, ओडिशा के मंदिरों में जन्म लिया है।
ओडिशा के महरी नृतक से कुछ प्रतिबंधों का पालन करने की अपेक्षा की जाती है:पश्चिमी ओडिशा भी ओडिशा संस्कृति के लिए अद्वितीय नृत्य रूपों में महान विविधता है।
पाला,ओडिशा में मनोरंजन का एक अनोखा रूप है।  जो कलात्मक थिएटर के तत्वों को शास्त्रीय ओडिसी संगीत और संस्कृत कविता से जोड़ती है।
उड़िया साहित्य के इतिहास निम्न चरणों के साथ इतिहासकारों द्वारा विभाग किया जाता। है,
लोगों के बहुमत द्वारा बोली जाने वाली राज्य की आधिकारिक, ओड़िया है। ओड़िया भारत-यूरोपीय भाषा परिवार की इंडो-आर्यन शाखा के अंतर्गत आता है, और बारीकी से बंगाली और असमिया से संबंधित है। द्रविड़ और मुंडा भाषा परिवारों से संबंधित कुछ जनजातीय भाषाएँ अभी भी राज्य के आदिवासियों के द्वारा बोली जाती हैं। ओड़िशा राज्य भारत की भव्य सांस्कृतिक विरासत में से एक है। राजधानी भुवनेश्वर अपने अति सुंदर मंदिरों के लिए जाना जाता है।
लोग त्योहारों या अन्य धार्मिक अवसरों के दौरान धोती, कुर्ता और गामुछा जैसे पारंपरिक कपड़े पहनना पसंद करते हैं, हालांकि पश्चिमी शैली के कपड़े, पुरुषों के बीच शहरों और कस्बों में अधिक से अधिक स्वीकृति प्राप्त की है। महिला सामान्य रूप से साड़ी (संबलूपूरी साड़ी, बोमकाई साड़ी, कटकी साड़ी) या शलवार कमीज पहनना पसंद करते हैं; पश्चिमी पोशाक शहरों और कस्बों में युवा महिलाओं के बीच लोकप्रिय होता जा रहा है।
कलीम आजिज़
कलीम आजिज़ (जन्म : १९२६) उर्दू के शायर और शिक्षाविद थे। कलीम साहब का जन्म बिहार के पटना जिले में हुआ था। पटना कॉलेज से उन्होंने स्नातक तथा पटना विश्वविद्यालय से उर्दू साहित्य में स्नातकोत्तर की उपाधि प्राप्त की। पटना विश्वविद्यालय से ही उन्होंने "बिहार में उर्दू साहित्य का विकास" विषय पर पीएच डी की उपाधि अर्जित की। उन्हें भारत सरकार द्वारा पद्मश्री से सम्मानित किया जा चुका है। वर्ष १९७६ के दौरान विज्ञान भवन में भारत के राष्ट्रपति द्वारा उनकी प्रथम पुस्तक का लोकार्पण किया गया। कलीम आजिज़ ६० और ७० के दशक में स्वतंत्रता दिवस की संध्या पर होने वाले लाल किले के मुशायरे में बिहार का प्रतिनिधित्व करने वाले एकमात्र शायर थे। उनकी प्रसिद्धि "तुम कत़्ल करो हो कि करामात करो हो" जैसी गज़लों के कारण रही है। रविवार १५ फरवरी २०१५ को बिहार के हजारीबाग में उनका निधन हो गया।
कविता कोश पर कलीम आजिज़
आमला
आमला (Amla) भारत के मध्य प्रदेश राज्य के बैतूल ज़िले में स्थित एक नगर है।
बोड़खी एवं आमला टाउन नामक यहां के मुख्य बाजार हैं; रेलवे स्टेशन से २० कि.मी दूर स्थित पंचमा नामक एक जल-प्रपात भी दर्शनीय है। यहां कई सरकारी एवं निजी विद्यालय एवं महाविद्यालय भी हैं, जिनमें से कुछ प्रमुख हैं: गवर्नमेंट कॉलेज, नंदकिशोर पटेल महाविद्यालय, आमला केन्द्रीय विद्यालय, आमला; आमला राजकीय उच्च विद्यालय; [सबसे बड़ा स्कूल] स्वर्ग हायर सेकेंडरी स्कूल, आमला, लाइफ कैरियर स्कूल, गुरु नानक हायर सेकेंडरी स्कूल; ठाकुर इंदल सिंह हाई स्कूल; महर्षि महेश योगी वैदिक विश्वविद्यालय, जबलपुर से संबद्ध भारतीय कम्प्यूटर विज्ञान और प्रौद्योगिकी संस्थान; जवाहर लाल नेहरू कॉलेज और गवर्नमेंट कॉलेज, आदि।
गोविन्द कालोनी के निकटस्थ एक हनुमान मन्दिर अति प्राचीन माना जाता है। इसके अलावा रेणुका माता का एक बड़ा मन्दिर छावल में है एवम् इसके निकट ही बौद्ध कालिन प्राचीन अवशेष भी देखने को मिलते है। तथा यहाँ भीमनगर में स्थित करुणा बौद्ध-विहार है जो कि देखने में अति रमणीय लगता हैं जहाँ पर देश-विदेश के भिक्षुओ का आना-जाना लगा रहता हैं जिसकी देखभाल की जिम्मेदारी युवा मैत्रेय समिती निभाती हैं।
भारतीय जनगणना अनुसा, आमला की कुल जनसंख्या ३०,२१५ है। इसमें ५१.५०% पुरुष एवं ४८.५% स्त्रियां हैं। आमला की औसत साक्षरता दर ७९.७८% है जो राष्ट्रीय दर ६४.८४% से १४.९४% अधिक है। यहां की १२% जनसंख्या ७ वर्ष की आयु से नीचे की है।
तैत्तिरीय शाखा
तैत्तिरीय शाखा कृष्ण यजुर्वेद की प्रमुख शाखा है। विष्णुपुराण के अनुसार इस शाखा के प्रवर्तक यक्ष के शिष्य तित्तिरि ऋषि थे। यह शाखा दक्षिण भारत में अधिक प्रचलित है। यह शाखा अपने में परिपूर्ण कही जा सकती है क्योंकि इस शाखा के संहिता, ब्राह्मण, आरण्यक, उपनिषद्, श्रौतसूत्र, तथा गृह्यसूत्र आदि सभी ग्रन्थ उपलब्ध हैं। महाराष्ट्र का कुछ भाग तथा दक्षिण भारत का बहुशः भाग इसका अनुयायी है।
इस शाखा के अन्तर्गत -
आते हैं।
नरौरा परमाणु विद्युत संयंत्र
नरौरा ताप विद्युत संयंत्र भारत के उत्तर प्रदेश राज्य के बुलन्द शहर जिले के नरौरा में स्थित है। इसकी प्रथम ईकाई ०१ जनवरी १९९१ से कार्य करना आरम्भ कर दी। दूसरी ईकाई ०१ जुलाई १९९२ से आरम्भ हुई। प्रत्येक ईकाई की क्षमता २२० मेगा वाट (विद्युत) है।  यह स्वदेश डिजाईन, उन्नत दबवयुक्त तथा भारी जल (D2O,ड्य‌ूटीरियम आक‌्साइड) आधारित है। यह गंगा के तट पर है।
आंग मो किओ
आंग मो कियो सिंगापुर के उतत्र में स्थित एक स्थान है।
यि चू कांग
यि चू कांग सिंगापुर के उतत्र में स्थित एक स्थान है।
तोया पायोह
तोया पायोह सिंगापुर के मध्य में स्थित एक स्थान है। यहाँ कई सरकारी आवास विकास बोर्ड द्वारा बनाए बहुमंजिला घर हैं।
चाइना टाउन
चाइना टाउन सिंगापुर के दक्षिण में स्थित एक स्थान है।
लिटल इंडिया
लिटल इंडिया सिंगापुर के मध्य में स्थित एक स्थान है।
पसीर रिस
पसीर रिस सिंगापुर के उतत्र में स्थित एक स्थान है।
पोतोंग पासीर
पोतोंग पासीर सिंगापुर के मध्य में स्थित एक स्थान है।
सोनगढ़
सोनगढ़ भारत के गुजरात राज्य में तापी जिले स्थित एक तालुका है।
फ़ोर्ट सोनगढ़ की भौगोलिक स्थिति पर है। यहां की औसत ऊंचाई ११२ मीटर (367 फ़ीट) है।
यह कस्बा एक अकेली पहाड़ी पर बसा है और निकटवर्ती क्षेत्र को ३० पत्थरों की कटाई क्षेत्रोंके कारण लगभग सपाट कर दिया गया है। इसी पाषाण कटाई व्यापार के कारण एक क्षेत्र ने राज्य की अर्थ व्यवस्था में योगदान दिया है। सोनगढ़ के निकटवर्ती क्षेत्र में सघन वनों का फ़ैलाव है और लोग एकमात्र सड़क द्वारा सोनगढ़ से जुड़े हुए हैं। सोनगढ़ राष्ट्रीय राजमार्ग ६ द्वारा पड़ोसी तालुके पश्चिम में व्यार एवं पूर्व में नवपुर से जुड़ा हुआ है।
सोनगढ़ की मुख्य आबादी क्षेत्र राष्ट्रीय राजमार्ग ६ पर बसा है, जिसके पूर्व में नन्दुरबार एवं पश्चिम में व्यारा जिला मुख्यालय हैं। यहां से निकटवर्ती बड़ा शहर है सूरत जो यहां से ८५ कि.मी दूर बसा है। सूरत केतेजी से विस्तार एवं विकास के चलते सूरत जिले से तापी जिला काट कर निकाला गया और इसका जिला मुख्यालय व्यारा में बनाया गया। सोनगढ़ वडोदरा से २५९ किमी है। भारतीय जनगणनुसार, सोनगढ़ की जनसंख्या २२,४२६ है। इसमें ५१% पुरुष एवं ४९% स्त्रियां हैं। यहां की औसत साक्षरता दर ६५% है जो राष्ट्रीय दर ५९.५% से अधिक है। पुरुष साक्षरता दर ७२% एवं स्त्री दर ५८% है। यहां की १४% जनसंख्या ६ वर्ष से नीचे की है।
मानव कंकाल
मानव कंकाल शरीर की आन्तरिक संरचना होती है। यह जन्म के समय नवजात शिशु में 270 हड्डियां होती है ,बाल्यावस्था में हड्डियों की संख्या 350 हो जाती है और किशोरावस्था व प्रौढ़ावस्था में कुछ हड्sex ke lia rat bhar chune तंत्रिका में हड्डियों का द्रव्यमान 30 वर्ष की आयु के लगभग अपने अधिकतम घनत्व पर पहुँचती है। मानव कंकाल को अक्षीय कंकाल और उपांगी कंकाल में विभाजित किया जाता है। अक्षीय कंकाल मेरूदण्ड, पसली पिंजर और खोपड़ी से मिलकर बना होता है। उपांगी कंकाल अक्षीय कंकाल से जुड़ा हुआ होता है तथा अंस मेखला, श्रोणि मेखला और अधः पाद एवं ऊपरी पाद की हड्डियों से मिलकर बना होता है।
मानव कंकाल निम्नलिखित छः कार्य करता है: उपजीवन, गति, रक्षण, रुधिर कणिकाओं का निर्माण, आयनों का भंडारण और अंत: स्रावी विनियमन।
मानव कंकाल अन्य प्रजातियों के समान लैंगिक द्विरूपता नहीं रखता लेकिन मस्तिष्क, दंत विन्यास, लम्बी हड्डियों और श्रोणियों में आकीरिकी के अनुसार अल्प अन्तर होता है। सामान्यतः महिला कंकाल के अवयवों उसी तरह के पुरुषों की की तुलना में कुछ मात्रा में छोटे और कम मजबूत होते हैं। अन्य प्राणियों से भिन्न, मानव पुरुष का लिंग स्तंभास्थि रहित होता है।
？
रवीश कुमार
रवीश कुमार (जन्म ५ दिसम्बर १९७४) एक पत्रकार हैं। रवीश एनडीटीवी समाचार नेटवर्क के हिंदी समाचार चैनल 'एनडीटीवी इंडिया' में संपादक है, और चैनल के प्रमुख कार्यक्रमों जैसे "हम लोग" और "रवीश की रिपोर्ट" के होस्ट रहे हैं। रवीश कुमार का "प्राइम टाइम शो" के साथ "देस की बात" भी  वर्तमान में काफी लोकप्रिय है। २०१६ में "द इंडियन एक्सप्रेस" ने अपनी '१०० सबसे प्रभावशाली भारतीयों' की सूची में उन्हें भी शामिल किया था।
रवीश कुमार का जन्म बिहार के पूर्व चंपारन जिले के मोतीहारी में हुआ। उन्होंने लोयोला हाई स्कूल, पटना, से अपनी प्रारंभिक शिक्षा प्राप्त की, और फिर उच्च शिक्षा प्राप्त करने के लिए वह दिल्ली आ गये। दिल्ली विश्वविद्यालय से स्नातक उपाधि प्राप्त करने के बाद उन्होंने भारतीय जन संचार संस्थान (IIMC) से पत्रकारिता में स्नातकोत्तर डिप्लोमा प्राप्त किया।रवीश ने कुल पांच पुस्तकें लिखी हैं:
रवीश कुमार की यह पुस्तक राजकमल प्रकाशन द्वारा सन २०१९ में प्रकाशित की गयी। "द प्रिन्ट" के अनुसार यह किताब पिछले कुछ सालों के भारत की यथार्थ गाथा है जिसे तथ्यों के सहारे बुना गया है और समाज में नागरिक के भीड़ बनने की प्रक्रिया को बताया गया है।
यह किताब अंग्रेजी में ‘द फ़्री वॉयस : ऑन द डेमोक्रेसी, कल्चर एन्ड द नेशन’ (The Free Voice : On Democracy, Culture and the Nation) के नाम से छपी है। इसके अलावा कन्नड़, मराठी और नेेपाली भाषा में इस किताब का अनुवाद हो चुका है। अपनी मूल भाषा हिंदी में यह किताब दो नए लेखों के साथ अक्टूबर, 2019 में छपी। इस किताब को राजकमल प्रकाशन ने छापा है।
भूमिका के अलावा इस पुस्तक में 12 लेख शामिल हैं जिनके नाम इस प्रकार हैं :- नौवां लेख 24 फ़रवरी, 2019 को नई दिल्ली में आयोजित ‘द वायर डायलॉग्स’ में दिए गए भाषण का संपादित पाठ है। बारहवां और आख़िरी लेख 6 सितंबर, 2019 को मनीला में रैमॉन मैगसेसे सेंटर में दिए गए भाषण का संपादित पाठ है जहाँ रवीश कुमार को रैमॉन मैगसेसे पुरस्कार से नवाज़ा गया था।
ए एस किरण कुमार
ए एस किरण कुमार भारत के एक प्रसिद्ध वैज्ञानिक हैं तथा वे भारतीय अंतरिक्ष अनुसंधान संगठन (इसरो) के 9 वें अध्यक्ष थे। 14 जनवरी 2015 को उन्होंने इसरो के अध्यक्ष का पदभार ग्रहण किया था । इससे पू्र्व वे अंतरिक्ष अनुप्रयोग केंद्र, अहमदाबाद के निदेशक थे।इनके बाद कैलाशवादिवू सीवन अध्यक्ष बने |ref name="pib-14jan15">
श्री किरण कुमार ने 1975 में इसरो के अंतरिक्ष अनुप्रयोग केंद्र से अपने करियर की शुरूआत की थी। बाद में वह इस केंद्र के एसोसिएट डायरेक्टर और मार्च, 2012 में अंतरिक्ष अनुप्रयोग केंद्र के निदेशक बने। उन्होंने एयरबोर्न के लिए इलेक्ट्रो ऑप्टिकल इमेजिंग सेंसर के निर्माण और विकास, भास्कर टीवी पेलोड से लेकर वर्तमान मार्स कलर कैमरा, थर्मल इंफ्रेडिड इमेजिंग स्पेक्ट्रोमीटर और भारत के मार्स आर्बिटर अंतरिक्ष यान के मार्स उपकरणों के लिए मीथेन सेंसर के निर्माण में महत्वपूर्ण योगदान दिया।
श्री किरण कुमार ने मंगल ग्रह की ओर भेजे गए मार्स आर्बिटर अंतरिक्ष यान के साथ साथ इसे मंगल की कक्षा में स्थापित करने के मामले में सफलतापूर्वक रणनीतियां बनाई। उन्होंने भूमि, महासागर, वातावरण और ग्रह से जुड़े अध्ययनों में भी अपना महत्वपूर्ण योगदान दिया है।
श्री किरण कुमार ने अंतर्राष्ट्रीय मौसम विज्ञान संगठन, पृथ्वी निगरानी उपग्रह समिति और नागरिक अंतरिक्ष सहयोग पर भारत-अमरीका संयुक्त कार्यकारी समूह जैसे अंतर्राष्ट्रीय मंचों में इसरो का प्रतिनिधित्व किया।
एयरो इंडिया
एयरो इंडिया भारत में आयोजित की जाने वाली एक द्विवार्षिक अंतर्राष्‍ट्रीय एयरो स्‍पेस और रक्षा प्रदर्शनी है। इसके 10वें संस्‍करण – एयरो इंडिया-2015 का आयोजन बेंगलुरू में येलाहंका वायु सेना स्‍टेशन पर 18-फरवरी 2015 को हुआ। इसका आयोजन रक्षा उत्‍पादन विभाग द्वारा किया जाता है।
एयरो इंडिया-2015 अब तक का सबसे विशाल एयरो इंडिया शो है जिसकी विषय वस्‍तु मेक इन इंडिया है। बेंगलुरू के येलाहंका वायु सेना स्‍टेशन पर आयोजित इस शो का उद्घाटन प्रधानमंत्री श्री नरेन्‍द्र मोदी ने 18-फरवरी 2015 को किया। प्रक्षा उत्‍पादन विभाग द्वारा आयोजित पांच दिन की एयरो स्‍पेस प्रदर्शनी में 635 एयरो स्‍पेस कंपनियां और भारत तथा विदेश के करीब 300 सीईओ भाग ले रहे हैं, जिनमें 42 देशों के प्रतिनिधि भी शामिल हैं।
गॉर्डन ब्राउन
जेम्स गॉर्डन ब्राउन (James Gordon Brown; जन्म २० फ़रवरी १९५१) लेबर पार्टी से ब्रितानी राजनीतिज्ञ हैं। वो वर्ष २००७ से २०१० तक लेबर पार्टी के नेता के रूप में यूनाइटेड किंगडम के प्रधानमंत्री रहे। इससे पहले वो ब्लेयर मंत्रिमंडल में १९९७ से २००७ तक चांसलर ऑफ़ द एक्सचेकर (इंग्लैण्ड के वितमंत्रि) रह चुके हैं।
दर्शक मापन
दर्शक मापन दर्शकों की संख्या और धारावाहिक आदि का मापन का कार्य है।
यह दर्शकों के मापन का पहला तरीका था। इस विधि में लोग सभी के पास जाकर उनसे इस बारे में पूछते थे। इसकी शुरुआत 1942 से हुई।
वर्तमान में संचार यंत्र सबसे अच्छा मापक है। कई कंपनी इस प्रकार के मापन के लिए जालस्थल द्वारा जानकारी एकत्रित करती है। जिसका उपयोग वह अपने उत्पाद बेचने या उसे और उन्नत करने में उपयोग करती है।
इसका मुख्य लाभ विज्ञापनदाताओं को मिलता है। वह इस प्रकार के विज्ञापन देती है, जिससे लोग उस पर आकर्षित हों और उत्पाद की विक्रयता बढ़े। इस मापन से मापन करने वाले लोगों को कंपनी अत्यधिक धन देती है क्योंकि इस कार्य में जालस्थल, दूरदर्शन और समाचारपत्र द्वारा लोगों की राय और पसंद ले पाना कठिन होता है और इस प्रक्रिया में भी समय लग जाता है।
सास बिना ससुराल
सास बिना ससुराल एक सोनी पर प्रसारित होने वाला धारावाहिक हैं। यह 18 अक्टूबर 2010 से 6 सितम्बर 2012 तक चला। यह अरुण रंजनकर द्वारा निर्देशित और विपुल शाह व संजीव शर्मा द्वारा निर्मित धारावाहिक है।
यह कहानी एक विद्यालय की शिक्षिका तान्या (ऐश्वर्या सखुजा) और चतुर्वेदी परिवार के तीसरे पुत्र तेज (रवि दुबे) की है। जो एक दूसरे से प्यार करते रहते है। लेकिन चतुर्वेदी परिवार में सातों लोग पुरुष रहते है, जो किसी भी महिला के घर में न रहने के पक्ष में रहते है। तान्या और तेज के विवाह हेतु कई समय बाद जाकर सभी सहमत हो जाते हैं।
मणिबेन पटेल
मणिबेन वल्लभभाई पटेल (३ अप्रैल १९०३ - २६ मार्च १९९० ; ) भारत की एक स्वतन्त्रता सेनानी तथा सांसद थीं। वे सरदार वल्लभभाई पटेल की पुत्री थीं। उनकी शिक्षा-दीक्षा मुम्बई में हुई थी। महात्मा गांधी की शिक्षाओं से प्रभावित होकर शिक्षा के बाद वे १९१८ के बाद से अहमदाबाद स्थित गांधीजी के आश्रम में ही रहकर राष्ट्र सेवा करतीं रहीं। उन्होने भारत की स्वतन्त्रा के लिए अपना सम्पूर्ण जीवन समार्पित कर दिया परन्तु स्वतन्त्र भारत में अपने वृद्धावस्था में उनके पास धन, मान, आवश्यक वस्तुओं का अभाव था। भारत की स्वन्त्रता के लिए जितने आन्दोलन लोहपुरुष ने किए हैं, उन सब में से अधिकतम आन्दोलनों में मणिबेन का बहुत योगदान रहा है। सत्याग्रहों में कठोर परिश्रम के पश्चात् कारागार में भी उन्होंने कारावास की कठोर पीडा सही हैं। राष्ट्रसेवा के लिए समर्पित वो महिला अविवाहिता रह कर आजीवन भारत के हित के लिए चिन्तन करती रही।
१९०३ वर्ष के 'अप्रैल'-मास की तीसरी (३/४/१९०३) दिनांक पर गुजरातराज्य के खेडा जिले में मणिबेन का जन्म हुआ। उनके पिता सरदार वल्लभभाई पटेल भारत के महान् नेताओं में और महान् देशभक्तों मैं से एक थे। उनके मातृश्री का नाम झवेरबा था। मणिबेन जब सात वर्षीया थी, तब उनके मातृश्री निधन हो गया। मणिबेन का एक अनुज भी था। अतः उसके पोषण का दायित्व बाल्यकाल से ही मणिबेन के ऊपर आ पड़ा।
परिवार के सदस्य सरदार वल्लभभाई पटेल को बहुत समझाय कि, वे पुनर्विवाह कर लें। परन्तु दृढमन वाले सरदार वल्लभभाई पटेल बाले, “मैं विमाता का (Step mother's) दुःख अपने बच्चों के उपर डालना नहीं चाहता”। उसके बाद आजीवन मात का और पिता का दायित्व सरदार वल्लभभाई पटेल ने वहन किया। झवेरबा की मृत्यु के एकवर्ष बाद हि सरदार वल्लभभाई पटेल को पढने के लिए विदेश जाना पड़ गया। अतः उन्होंने अपने बच्चों को अपने अग्रज विठ्ठलभाई के पास भेज दिया। तब विठ्ठलभाई मुम्बई में निवास करते थे। मुम्बई में क्वीन् मेरी विद्यालय में मणिबेन का अभ्यास आरम्भ हुआ। परन्तु मुम्बई-महानगर के वातावरण में मणिबेन अस्वस्थ रहती थी। वैद्यों के औषध देने के बाद भी उनके स्वास्थ्य में कोई परिवर्तन न हुआ। पिता के वियोग से उनकी स्थिति ऐसी हो गई है, ये भी एक कारण था।
ऐश्वर्या सखुजा
ऐश्वर्या सखुजा एक भारतीय अभिनेत्री हैं। इन्होंने 2010 में सोनी पर प्रसारित होने वाले धारावाहिक सास बिना ससुराल से अपने अभिनय की शुरुआत की। इसके बाद यह कौन बनेगा करोड़पति के चौथे संस्करण में प्रतिभागी थी। 2013 में मैं ना भूलूँगी में कार्य किया।
हार्ड ड्राइव (बहुविकल्पी)
सख्त चक्रिका संचालक एक डेटा (आंकड़ा) भंडारड़ उपकरण है जिसमे गोल घूमने वाली सख्त गोल चक्रिकाएँ होती हैं। इसे संगणक में आंकड़ों के भंडारड़ के लिए इस्तेमाल किया जाता है।
सख्त चक्रिका अथवा हार्ड ड्राइव का ये मतलब भी हो सकता है :
नूँह, हरियाणा
नूँह (Nuh) भारत के हरियाणा राज्य के मेवात ज़िले में स्थित एक नगर है। यह ज़िले का मुख्यालय भी है। नूँह दिल्ली-अलवर मार्ग पर स्थित है तथा गुड़गाँव से लगभग 45 किलोमीटर और दिल्ली से 70 किलोमीटर की दूरी पर है। इसकी समुद्रतल से औसत ऊँचाई 199 मीटर (652 फीट) है।
नूँह का निम्नतम तापमान 0-1 डिग्री और उच्चतम तापमान 44-45 डिग्री सेंटीग्रेड है।
बिलग्राम
बिलग्राम (Bilgram) भारत के उत्तर प्रदेश राज्य के हरदोई ज़िले में स्थित एक नगर है।
बिलग्राम को भीलग्राम भी कहा जाता है। इस जगह की स्थापना भीलों ने करी थी और उन्हीं के आधार पर यह जगह भीलग्राम यानी 'भीलों का गांव ' नाम पड़ा , इस स्थान का इतिहास काफी पुराना है यह क्षेत्र राजा हिरण्य के समय से ही अस्तित्व में है , करीब 9 से 12 शताब्दी के बीच बाहरी आक्रमणकारियों ने भील राजाओं पर आक्रमण करना शुरू किए और क्षेत्र पर बाहरी लोगो ने आधिपत्य कर लिया। बहुत ही ऐतिहासिक तथा परम्पराओं वाला यह शहर अपने आप में एक मिशाल है । ‘जनाब’ शब्द का जन्म इसी बिलग़्राम से हुआ। तथा बादशाह औरंगज़ेब के सलाहकार इसी शहर से हुए है । इस छोटे से शहर ने बहुत मशहूर शख़्सियत दी । जिनकी लिखी हुई किताबें आज भी इस्लामिक देशों में पढ़ाई जाती है ।
बिलग्राम की स्थिति है और इसकी मानक समूद्र तल से ऊँचाई 136 मीटर (446 फुट) है।
आईपैड एयर २
आईपैड एयर 2, एप्पल इंक द्वारा डिज़ाइन, विकसित, और विपणन किया गया छठी पीढ़ी का आईपैड है। 16 अक्टूबर 2014 को इसकी घोषणा आईपैड मिनी 3 के साथ की गई थी। आईपैड एयर दो अपने पूर्ववर्ती, आईपैड एयर की तुलना में पतला और तेज़ है।
बरवाला, पंचकुला
बरवाला (Barwala) भारत के हरियाणा राज्य के पंचकुला ज़िले में स्थित एक गाँव है। यह इसी नाम की उप-तहसील का मुख्यालय भी है।
बरवाला कस्बा हरियाणा और पंजाब की सीमा पर है तथा एक एयर फोर्स स्टेशन के नज़दीक है। बरवाला ब्लॉक में 35 ग्राम पंचायत और 10 ब्लॉक समितियाँ आती हैं। इस ब्लॉक की जनसंख्या 48284 है।
होंगे जुदा ना हम
होंगे जुदा ना हम एक भारतीय धारावाहिक है, जिसका प्रसारण सोनी पर होता था। यह इरफ़ान शैख द्वारा निर्देशित और रवि अधिकारी व पारितोष पेंटर द्वारा निर्मित एक धारावाहिक है। यह धारावाहिक 10 सितम्बर 2012 से 20 मार्च 2013 तक सोमवार से गुरुवार रात को देता था।
रोहन (राकेश वशिष्ठ) और मुस्कान (आमना शरिफ्फ़) दोनों 5 वर्ष पूर्व शादी किए रहते है और वह दोनों ही एक दूसरे से बहुत प्यार करते रहते है, लेकिन वे दोनों एक दूसरे से छोटी-छोटी बातों पर लड़ते रहते है। एक दिन जब वह कार से जाते रहते है तो उनकी कार दुर्घटनाग्रस्त हो जाती है, वह दोनों बच जाते है लेकिन उन दोनों की स्मृति 5 वर्षो की पूरी तरह से चली जाती है। उन्हें एक दूसरे के बारे में कुछ भी याद नहीं रहता। मुस्कान की माँ तारा दुग्गल (दीपशिखा) को जब यह पता चलता है, तो वह उन दोनों को अलग करने का निश्चय करती है। क्योंकि रोहन उन्हें बिलकुल अच्छा नहीं लगता था। वह डॉ अनिरुद्ध (आमिर अली) को यह बोलने बोलती है की यदि दोनों एक दूसरे के बारे में जानेगें तो यह उनके लिए घातक सिद्ध हो सकता है। यह सुनकर दोनों के परिवार वाले यह बात किसी को नहीं बताते।
एक वर्ष पश्चात रोहन और मुस्कान एक पुस्तकालय में मिलते है और दूसरे दिन मुस्कान के कॉफी की दुकान पर। वह एक दूसरे से झगड़ा करते रहते है। तब भी उन दोनों को अपने पिछले समय का कुछ याद नहीं आता। वह कुछ समय पश्चात एक दूसरे से प्यार करने लगते है। लेकिन यह बात एक दूसरे को नहीं बताते। लेकिन मुस्कान की माँ उसकी शादी डॉ अनिरुद्ध से करने का सोचती है और वह मुस्कान को मनाने के लिए प्रयास करती रहती है। अनुष्का भी रोहन से प्यार करती थी और जब उसे यह पता चला की रोहन मुस्कान से प्यार करता है, तो वह मुस्कान को मारने के लिए उसके घर जाती है और वह मुस्कान के ऊपर गोली चलती है लेकिन मुस्कान के जगह मुस्कान की माँ तारा वहाँ आ जाती है और उसे गोली लग जाती है। यह देख अनुष्का वहाँ से भाग जाती है और तभी वहाँ रोहन मुस्कान से मिलने आता है। मुस्कान को लगता है की रोहन ही उसकी माँ पर गोली चलाई और सब पुलिस को बुला लेते है और वह रोहन को पकड़ लेते हैं। बाद में अनुष्का अपना गुनाह मान लेती है और तभी यह सच भी मुस्कान को पता चलता है की रोहन और उसकी शादी 6 वर्ष पूर्व ही हो चुकी थी। लेकिन वह इसे मानने से इंकार कर देती है। बाद में उसे पुरानी बातें याद आ जाती है।
मराठा मंदिर
मराठा मंदिर मुंबई का एक चर्चित सिनेमाघर है। इस सिनेमाघर ने फिल्म दिलवाले दुल्हनिया ले जाएंगे को एक हज़ार से भी अधिक हफ्तों तक दिखाया।
शेव्रोले सेल
शेव्रोले सेलl चीनी वाहन उत्पादक शंघाई-जीएम द्वारा निर्मित एक सुपरमिनी श्रेणी की सिडान कार है। २००१ में लॉन्च की गई ये कार पहले बुइक सेल नाम से चालू हुई थी, और सिडान एवं वैगन, दोनों ही रूपों में बनाई गई थी। ये दोनों ही रूप ओपल कोर्सा बी पर आधारित थे। २००५ से चीन में शेव्रोले ब्राण्ड आधिकारिक रूप में आरम्भ हुआ, और तब इस कार को बड़े तौर पर बदलाव किये जाने पर नया नाम शेव्रोले सेल एवं शेव्रोले एसआरवी मिले।
वर्ष २०१० में सेल को पुनः पूर्णतया बदला गया। इस नए म‘ओडल में सिडान एवं हैचबैक, दोनों ही रूप निकाले गए। आधुनिकतम सेल का निर्यात किये जाने वाले देशों में चिली, एवं पेरु हैं। इसके अलावा इसका उत्पादन एक्वेडोर, एवं उत्तरी अमरीका, मध्य-पूर्व तथा एशिया के भी कुछ देशों में किया जाने लगा था। २०१३ से आरम्भ हुए प्रतिरूप (मॉडल) का उत्पादन जीएम कोलमोटर्स ने बोगोटा, कोलम्बिया में अन्तर्देशीय तथा क्षेत्रीय बाजारों के लिये आरम्भ किया।
ठाकुर लक्ष्मण सिंह
ठाकुर लक्ष्मण सिंह मूलतः जैतपुर के एक
बलदाऊ वंशी दौआ अहीर राजा थे, 1807 में उन्हे अंग्रेज़ी हुकूमत से बुंदेलखंड के नईगांव रीवाई इलाके पर शासन करने की सनद प्राप्त हुई।।
ठाकुर लक्ष्मण सिंह की मृत्यु के बाद उनके पुत्र कुँवर जगत सिंह 1808 में राजा बने और 1838 तक सत्तासीन रहे। 1838 में उनकी मृत्यु हो गयी।
पति जगत सिंह की मृत्यु के बाद ठकुराइन लरई दुलया 1839 में सिंहासन पर आसीन हुयी। उन्हें प्रमुख शासक का दर्जा व 6 घुड़सवार, 51 पैदल सैनिक व 1 तोप का सम्मान प्राप्त था।  ठकुराइन लड़ई दुलईया यादव को बुंदेलखंड की सुयोग्य प्रशासिकाओं में गिना जाता है।
कल्याणम मुधाल काधल वराइ
कल्याणम मुधाल काधल वराइ () स्टार विजय चैनल पर प्रदर्शित होने वाला तमिल भाषा धारावाहिक है। यह 3 नवम्बर 2014 को शुरू हुआ था। यह हिन्दी धारावाहिक "ये हैं मोहब्बतें" का पुनः निर्माण है।
चतुर्विम यूक्लिडीन समष्टि में घूर्णन
गणित में चतुर्विम यूक्लिडीन समष्टि में किसी स्थिर बिन्दु के सापेक्ष घूर्णन के समूह को SO(4) अथवा एसओ(४) से निरूपित किया जाता है। यह विशिष्ट लाम्बिक समूह की चतुर्थ कोटि (के तुल्यकारिक) है।
इस लेख में "घूर्णन" का अर्थ "घूर्णी विस्थापन" है।
चतुर्विम घूर्णन को दो तरह से परिभाषित किया जाता है: साधारण अथवा सरल घूर्णन एवं दोहरा घूर्णन।
घूर्णी केन्द्र O के सापेक्ष सरल घूर्णन R, पूर्ण समतल A को O के सापेक्ष (अक्षीय-तल) के सापेक्ष नियत रखता है। A के सापेक्ष पूर्णतः लाम्बिक प्रत्येक तल "B", A को किसी निश्चित बिन्दु P पर काटता है। ऐसा प्रत्येक बिन्दु P, B में R द्वारा प्रेरित द्विविमीय घूर्णन का केन्द्र बिन्दु होगा। इस तरह के सभी द्विविमीय घूर्णन समान घूर्णन कोण formula_1 से होते हैं।
अक्षीय-तल A में O से किरणें विस्थापित नहीं होती; A के लाम्बिक O से किरणें formula_1 कोण से विस्थापित होती हैं; अन्य सभी किरणें formula_1 से कम कोण से विस्थापित होती हैं।
चतुर्विम समष्टि में प्रत्येक घूर्णन R (स्थिर मूल बिन्दु के सापेक्ष), दो लाम्बिक द्विविम तल A और B का कम से कम एक युग्म, जिनमें प्रत्येक निश्चर है और इनका सीधा संकल A⊕B पूर्ण चतुर्विम समष्टि है। अतः R किसी भी तल पर उसके साधारण घूर्णन जनित करता है। लगभग सभी R के लिए (3-विमीय उपसमुच्चय को छोड़कर सभी सभी 6-विमीय घूर्णन समुच्चय) तल A में घूर्णन कोण α और तल B में β — दोनों को शून्यतर माना जाता है — भिन्न हैं। -π < α, β < π को सन्तुष्ट करने वाले असमान घूर्णन कोण α और β लगभग R द्वारा अद्वितीय रूप से ज्ञात किये जा सकते हैं।
आयाम
गणित और भौतिकी में आयाम (amplitude) को कई प्रकार से परिभाषित किया जा सकता है। कोई आवर्ती फलन अपने पूर्ण आवर्तकाल में जितना अधिकतम परिवर्तित होता है, प्रायः उसे ही इसका आयाम (amplitude) कहा जाता है। इसके अलावा परिवर्ती फलनों के उच्चिष्ट और निम्निष्ट के अन्तर के परिमाण को भी आयाम कहते हैं। पहले तरंग की कला को भी आयाम बोला जाता था।
ज्यावक्रीय तरंग को निम्नलिखित समीकरण द्वारा निरूपित कर सकते हैं-
जहाँ
बड़े अच्छे लगते हैं
बड़े अच्छे लगते हैं सोनी पर आने वाला एक धारावाहिक था। जो 30 मई 2011 से 10 जुलाई 2014 तक चला।
यह कहानी एक बहुत ही संपन्न व्यापारी राम अमरनाथ कपूर (राम कपूर) और एक माध्यम वर्ग में रहने वाली प्रिय (साक्षी तंवर) की है। दोनों की ही उम्र अधिक होने के बाद भी वह घर की जिम्मेदारियों के कारण शादी नहीं करते है। लेकिन कहानी तब शुरू होती है जब नताशा (सुमोना चक्रवर्ती) और कार्तिक (मोहित मल्होत्रा) एक दूसरे से प्यार करने लगते है। लेकिन कार्तिक अपनी बड़ी बहन प्रिया से पहले शादी नहीं करना चाहता और राम अपने बहन नताशा के शादी के लिए स्वयं प्रिया से शादी करने का निर्णय लेता है। लेकिन वह दोनों शादी के बाद एक दूसरे से कई समय के पश्चात जब एक दूसरे को अच्छे से जान जाते है, उसके पश्चात वह धीरे धीरे एक दूसरे से प्यार करने लगते है।इसका निर्माण केवल 150 प्रकरण हेतु किया गया था। लेकिन इसकी लोकप्रियता के बढ़ने के कारण इसे 644 तक बनाया गया। यह धारावाहिक 3 वर्ष, 2 महीने और 41 दिन तक चला।
सुमोना चक्रवर्ती
सूमोना चक्रवर्ती एक भारतीय फ़िल्म अभिनेत्री हैं। इनका जन्म 24 जुन 1988 को लखनऊ, उत्तर प्रदेश में हुआ था। इन्होंने अपने अभिनय की शुरुआत 1999 में बनी फ़िल्म मन से की। वह 2011 में लोकप्रिय हुई जब उन्होंने धारावाहिक "बडे अच्छे लगते हैं" में नताशा की भूमिका निभाई थी।द कपिल शर्मा शो -सरला गुलाटी
तेलुगू लोग
तेलुगू लोग तेलुगू भाषा बोलने वाले वह लोग है जो आन्ध्र प्रदेश और तेलंगाना में ही नहीं बल्कि भारत के या विश्व के किसी भी प्रांत में रहते हों उन्हें तेलुगू लोग कहते हैं। भारत में हिन्दी भाषा के बाद सब से ज़्यादा बोली जाने वाली भाषा तेलुगू बोलते है। यह भाषा दक्षिण भारत के आन्ध्र प्रदेश और तेलंगाना राज्यों में सरकारी भाषा है। यह भाषा बोलने वालों को तेलुगू लोग कहते हैं। आन्ध्र प्रदेश और तेलंगाना ही में नहीं बल्कि महाराष्ट्र, कर्नाटक,केरल, पश्चिम बंगाल, तमिलनाडु, और ओडिशाके कुछ भागों में भी तेलुगू लोग रहते हैं।तमिल नाडु में 40% लोग तेलुगु बात कर रहे हैं भारत में तेलुगू लोगों की संख्या लगभग १० करोड़ है।
तेलुगू लोग या तेलुगू वारू एक द्रविड़ जातीय समूह हैं जो तेलुगू को अपनी मातृभाषा के रूप में बोलते हैं और आंध्र प्रदेश और तेलंगाना राज्य में अपने पूर्वजों का पता लगाते हैं। तमिलनाडु, कर्नाटक, महाराष्ट्र, ओडिशा, छत्तीसगढ़ और अंडमान और निकोबार द्वीप समूह में एक महत्वपूर्ण तेलुगू आबादी भी है। भारतीय उपमहाद्वीप में चौथा सबसे अधिक हिंदी, बंगाली और पंजाबी के बाद तेलुगु भाषा भारत में तीसरी सबसे बोली जाने वाली भाषा है।
तेलुगू दक्षिण-मध्य द्रविड़ भाषा मुख्य रूप से आंध्र प्रदेश और तेलंगाना राज्यों में बोली जाती है, जहां यह एक आधिकारिक भाषा है। शुरुआती शिलालेखों की तारीख 575 ईस्वी से है और 11 वीं शताब्दी के साहित्यिक ग्रंथों को प्रारंभिक शिलालेखों के भट्टीप्रोलु ​​वर्णमाला से अनुकूलित तेलुगु लिपि में लिखा गया है।
कूचिपूड़ी आंध्र प्रदेश, भारत से एक प्रसिद्ध शास्त्रीय भारतीय नृत्य है।तेलुगू लोगों द्वारा मनाए जाने वाले महत्वपूर्ण त्यौहारों में शामिल हैं:
हिंदू कैलेंडर के अनुसार दीपावली तिथि भिन्न हो सकती है।)
भारत में हिंदी और बंगाली के बाद तेलुगू तीसरी सबसे बोली जाने वाली भाषा है। तेलुगू लोगों के लिए आंध्र प्रदेश और तेलंगाना सिद्धांत निवासी राज्य हैं।
तेलुगु लोग आंध्र प्रदेश और तेलंगाना में 71 मिलियन से अधिक वक्ताओं के साथ दक्षिण भारत में बहुमत वाले वक्ताओं का निर्माण करते हैं। इसके बाद कर्नाटक में 3.7 मिलियन और तमिलनाडु में 3.5 मिलियन लोग उन्हें पड़ोसी राज्यों में दूसरा सबसे बड़ा भाषा समूह बनाते हैं।
कर्नाटक में, तेलुगु लोग मुख्य रूप से बंगलौर शहर में बहुमत वाले सीमावर्ती जिलों में पाए जाते हैं। तमिलनाडु में, विजयनगर अवधि के दौरान प्रवासित तेलुगू लोग ज्यादातर पश्चिमी जिलों और उत्तरी जिलों में फैले हुए हैं, जो कोयंबटूर जिले में उच्चतम एकाग्रता के साथ फैले हुए हैं।
महाराष्ट्र में तेलुगु जनसंख्या 1.4 मिलियन से अधिक है, इसके बाद उड़ीसा में 0.7 मिलियन है। महत्वपूर्ण आबादी वाले अन्य राज्यों में क्रमश: 200,000 और 150,000 के साथ पश्चिम बंगाल और छत्तीसगढ़ शामिल हैं।
संयुक्त राज्य अमेरिका में 800,000 से अधिक विदेशी तेलुगु डायस्पोरा संख्याएं, केंद्रीय न्यू जर्सी (लिटिल आंध्र ) में उच्चतम एकाग्रता के साथ।
ओम बन्ना
ओम बन्ना एक पवित्र दर्शनीय स्थल है जो राजस्थान के पाली जिले के चोटिला गांव में स्थित है। ये पाली शहर से २० किमी तथा जोधपुर से ५३ किमी दूर है। यहाँ लोग सफल यात्रा और मनोकामना मांगने दूर-दूर से आते हैं। अनेक बुद्धिजीवी इस स्थान के बारे में मानते हैं कि [ओम बन्ना]] का स्थान एक आम भारतीय के अंधविश्वासों और अवैज्ञानिक मानस का एक मूर्खतापूर्ण प्रतीक है। क्यों कि ये एक बुलेट के रूप में पूजे जाते हैं तथा ये मंदिर पूरी दुनिया का अनोखा और एक मात्र बुलेट मंदिर है।
ओम बन्ना (बन्ना, राजपूत युवाओं के लिए प्रयुक्त एक सम्मानजनक शब्द) का पूरा नाम ओम सिंह राठौड है। ये चोटिला ठिकाने के ठाकुर जोग सिंह जी के पुत्र थे।
सन 1988 में ओम बन्ना अपनी बुलेट पर अपने ससुराल बगड़ी,साण्डेराव से अपने गाँव चोटिला आ रहे थे तभी उनका एक्सीडेंट एक पेड़ से टकराने से हो गया ओम सिंह राठौड़ की उसी वक़्त मृत्यु हो गयी एक्सीडेंट के बाद उनकी बुलेट को रोहिट थाने ले जाया गया पर अगले दिन पुलिस कर्मियों को वो बुलेट थाने में नहीं मिली वो बुलेट बिना सवारी चल कर उसी स्थान पर चली गयी अगले दिन फिर उनकी बुलेट को रोहिट थाने ले जाया गया पर फिर वही बात हुयी ऐसा तीन बार हुआ चौथी बार पुलिस ने बुलेट को थाने में चैन से बाँध कर रखा पर बुलेट सबके सामने चालू होकर पुनः अपने मालिक सवार के दुर्घटना स्थल पर पहुंच गयी अतः ग्रामीणो और पुलिस वालो ने चमत्कार मान कर उस बुलेट को वही पर रख दिया उस दिन से आज तक वहाँ दूसरी कोई बड़ी दुर्घटना वह नहीं हुयी जबकि पहले ये एरिया राजस्थान के बड़े दुर्घटना क्षेत्रों में से एक था  ओम बन्ना की पवित्र आत्मा आज भी वह लोगो को अपनी मौजूदगी का एहसास कराती है आज भी रोहट थाने के नए ठाणेदार जोइनिंग से पहले वह धोक देते हैं
पाली जोधपुर राष्ट्रीय राज मार्ग पर ये स्थान है यहाँ आज भी वही बुलेट मौजूद है और ओम बन्ना का चबूतरा भी है जहा उनका एक्सीडेंट हुआ था यहाँ दिन रात जोत जलती रहती है और ग्रामीण यहाँ नारियल ,फूल,दारू आधी चढ़ावा चढ़ते हैं दूर दूर से श्रद्धालु यहाँ आते हैं
पदांग व्यंजन
पदांग खाना इंडोनेशिया के सुमात्रा मूल का है जो दक्षिण-पूर्व एशिया में बहुत मिलता है। इनमें नारियल के दूध, मसालों तथा करी का प्रयोग बहुत होता है। इसका नाम पश्चिमी सुमात्रा की राजधानी पदांंग के नाम पर पड़ा है। सुमात्रा मूल के मिनांगकबाऊ लोगों का यह व्यंजन उनके द्वारा पूरे इंडोनेशिया में ले जाया गया।
दुर्गा रंगीला
दुर्गा रंगीला एक पंजाबी गायक हैं।
काली गानी मित्रां दी
ना लायो ना लायो
नूर तेरे नैणां दा सैड सॉन्ग्स - वॉल्यूम: 8
जी वे सोणेया जी
शहीद उधम सिंह (पंजाबी फिल्म)
ज्या
गणित में ज्या (Sine), एक त्रिकोणमितीय फलन का नाम है। समकोण त्रिभुज में समकोण के अलावा एक कोण x है तो,
उदाहरण के लिये, यदि कोण का मान डिग्री में हो तो,
'ज्या' शब्द भारत से उत्पन्न हुआ और अरब होते हुए यूरोप पहुँचा। इस क्रम में ज्या से अपभ्रंश होकर 'साइन' बन गया। भारत के अनेकों प्राचीन गणितज्ञों ने श्लोक के रूप में ज्या-सारणी प्रस्तुत की जिनमें आर्यभट (आर्यभटीय), भास्कर द्वितीय (करणकुतुहल और सिद्धान्तशिरोमणि), वराहमिहिर (पञ्चसिद्धान्तिका), ब्रह्मगुप्त (ब्रह्मस्फुटसिद्धान्त), श्रीपति (सिद्धान्तशेखर), वटेश्वर (वटेश्वरसिद्धान्त), नित्यानन्द (सर्वसिद्धान्तराज) तथा ज्ञानराज (सिद्धान्तसुन्दर) प्रमुख हैं।
दिल की बातें दिल ही जाने
दिल की बातें दिल ही जाने एक भारतीय हिन्दी धारावाहिक है, जिसका प्रसारण सोनी पर 23 मार्च 2015 से सोमवार से शुक्रवार रात 9:30 बजे होता था और 28 अगस्त 2015 को समाप्त हुआ। इसमें मुख्य किरदार में राम कपूर थे।
यह कहानी राम (राम कपूर) और उसकी पत्नी आनंदिता (गुरदीप कोहली) और उन दोनों की बेटी (महिमा मकवाना) की है।
मुहम्मद क़ुली क़ुतुब शाह
मुहम्मद क़ुली क़ुतुब शाह (1580–1612 CE) () गोलकोंडा के क़ुतुब शाही वंश के पांचवें सुल्तान थे। इनहों ने हैदराबाद शहर की नींव रखी और चार मिनारा का भी निर्माण करवाया। वह एक सक्षम प्रशासक थे और उनके शासन को कुतुब शाही राजवंश के उच्च दौर में से एक माना जाता है। वह 1580 में 15 साल की उम्र में सिंहासन पर बैठे और 31 साल तक शासन किया। मुहम्मद क़ुली क़ुतुब शाह इब्राहीम क़ुली क़ुतुब शाह के तीसरे पुत्र थे। और संपूर्ण रूप से फारसी, तेलुगु और उर्दू के कवी थे। और यह पहले साहब-ए-दीवान उर्दू शायर भी थे। इन की कविताओं में "गज़ल-ए-मुसलसिल" की रीती पाई जाती है। इन की कुल्लियात (कविता कोश) में 1800 पृश्ट है, जिन में आधे गज़ल, १०० पृश्टों पर क़सीदा, बाक़ी ३०० पृश्ट पर मर्शिया और मसनवी थी।  हैदराबाद को 1591 में मुसी नदी के दक्षिणी किनारे पर बनाया और स्थापित किया। मुहम्मद कुली कुतुब शाह ने ईरान के आर्किटेक्ट को शहर बनाने के लिए बुलाया, और बहतरीन प्लान के साथ बनाया। हैदराबाद को हैदर के शहर के रूप में नामित किया गया। राशिदून ख़लीफ़ा में चौथे ख़लीफ़ा अली इब्न अबी तालिब का नाम हैदर भी था, इस नाम से इस शहर का नाम "हैदर आबाद" रखा। मुहम्मद कुली कुतुब शाह ने भी चारमीनार का निर्माण किया, जो हैदराबाद का सबसे पहचानने वाला प्रतीक है।
कुली कुतुब शाह अरबी, फारसी और तेलुगू भाषा के एक विद्वान थे। उन्होंने उर्दू, फारसी, और तेलगु में कविता लिखी उनकी कविता "कुल्लियत-ए-कुली कुतुब शाह" नामक एक खंड में संकलित हुई है। मुहम्मद कुली कुतुब शाह को पहले साहेब-ए-दीवान उर्दू कवि होने का गौरव प्राप्त था और फ़ारसी / उर्दू कविता के प्रचलित शैलियों में एक नई संवेदना शुरू करने का श्रेय दिया जाता है।
मुँह बोली शादी
मुँह बोली शादी एक सोनी पर आने वाला धारावाहिक है। यह 23 फरवरी 2015 से शुरू हुआ और 19 जून 2015 को समाप्त हुआ। यह सोमवार से गुरुवार रात 8:30 से 9:00 बजे तक देता था। इसमें मुख्य किरदार में फहद अली और जलक देसाई हैं।
गुरदीप कोहली
गुरदीप कोहली (जनम: 30 जनवरी 1980) एक भारतीय टेलीविजन अभिनेत्री है जो स्टार प्लस के धारावाहिक "संजीवनी" में डॉ जूही और ज़ी टीवी पर धारावाहिक "सिंदूर तेरे नाम का" में वेदिका के रूप से जानी जाती है। हाल ही वे सोनी टीवी के धारावाहिक दिल की बातें दिल ही जाने में नजर आने वाली है।
गुरदीप कोहली का जन्म एक सिख परिवार में हुआ था।  कुछ साल टेलीविजन पर काम करने के बाद उन्होंने धारावाहिक "संजीवनी" के अपने सहकर्मी अर्जुन पुंज के साथ 10 दिसम्बर 2006 को विवाह कर लिया। गुरदीप ने 24 मार्च 2010 को अपनी पुत्री मेहर को जन्म दिया।
गुरदीप कोहली ने अपने टेलीविजन जीवन की शुरुआत विज्ञापन फिल्मों से की। उन्होंने अपना सबसे महत्वपूर्ण अभिनय स्टार प्लस के धारावाहिक "संजीवनी" में किया। बाद में उन्होंने ज़ी टीवी के धारावाहिक "सिंदूर तेरे नाम का" में काम किया। अपने पति अर्जुन पुंज के साथ वे स्टार वन के कार्यक्रम "नच बलिए 2" का भी हिस्सा बनी। इन्होंने ज़ी खाना खजाना पर अपने व्यंजनात्मक कार्यक्रम भी प्रस्तुत लिए। स्टार प्लस के प्रसिद्ध धारावाहिक दीया और बाती हम में इन्होंने एक खलनायिका की महत्वपूर्ण भूमिका निभाई।  गुरदीप ने अपने फिल्मी जीवन की शुरुआत प्रभु देवा निर्देशित बॉलीवुड फिल्म राउडी राठौर से की। अब गुरदीप सोनी टीवी के धारावाहिक दिल की बातें दिल ही जाने में अभिनय कर रही है।
सर्वदमन चावला
सर्वदमन चावला (22 अक्टूबर 1907 – 10 दिसम्बर 1995) एक भारतीय-अमेरिकी गणितज्ञ थे। उनका जन्म ब्रिटेन में हुआ था। उन्होने संख्या सिद्धान्त के क्षेत्र में उल्लेखनीय कार्य किया।
रघुनाथ पुरुषोत्तम परांजपे
रघुनाथ पुरुषोत्तम परांजपे (16 फरवरी 1876 – 6 मई 1966) भारतीय गणितज्ञ थे। कैंब्रिज विश्वविद्यालय का सिनियर रैंग्लर बनने वाले वे प्रथम भारतीय थे। बाद में वे भारत के राजदूत भी रहे।
जगदीश तर्कालंकार
जगदीश तर्कालंकार न्याय दार्शनिक तथा संस्कृत के विद्वान थे। उनका जन्म नवद्वीप में १६विँ शताब्दी में हुआ था।
मन की बात
मन की बात आकाशवाणी पर प्रसारित किया जाने वाला एक कार्यक्रम है जिसके जरिये भारत के प्रधानमंत्री नरेन्द्र मोदी भारत के नागरिकों को संबोधित करते हैं। इस कार्यक्रम का पहला प्रसारण 3 अक्तूबर 2014 को किया गया। जनवरी 2015 में अमेरिका के राष्ट्रपति बराक ओबामा ने भी उनके साथ इस कार्यक्रम में भाग लिया तथा भारत की जनता के पत्रों के उत्तर दिए।
विष्णु वासुदेव नार्लीकर
विष्णु वासुदेव नार्लीकर (26 सितम्बर, 1908 — 1 अप्रैल, 1991) भारत के भौतिकशास्त्री थे। उन्होने सामान्य सापेक्षिकता पर विशेष कार्य किया था। जयन्त विष्णु नार्लीकर उनके सुपुत्र हैं।
अम्ल-क्षार अभिक्रिया
किसी अम्ल और किसी क्षार को आपस में मिलाने पर होने वाली रासायनिक अभिक्रिया को अम्ल-क्षार अभिक्रिया (acid–base reaction) कहते हैं।  सोडियम बाईकार्बोनेट और एसिटिक अम्ल के बीच होने वाली अभिक्रिया अम्ल-क्षार अभिक्रिया का एक उदाहरण है। इसमें सोडियम एसिटेट बनता है।
महिमा मकवाना
महिमा मकवाना एक भारतीय टेलिविजन अभिनेत्री हैं। जिन्होंने बालिका वधु में गौरी की भूमिका के साथ अपने करियर की शुरुआत की और ज़ी टीवी के कार्यक्रम सपने सुहाने लडकपन के में राचना की भूमिका निभाते हुए एक घरेलू नाम बन गई। वर्तमान में मकवाना को रानी दवे की भूमिका में शुभारम्भ टीवी शो जोकि कलर्स टीवी पर प्रसारित किया जाता है | 2021 में आई तेलुगु फिल्म Mosagallu फिल्म में सोहा का किरदार निभा चुकी है|
शेव्रोले क्रूज़
शेव्रोले क्रूज़ अमरीकी कार कंपनी जनरल मोटर्स की शेव्रोले डिवीज़न द्वारा निर्मित एक कॉम्पैक्ट कार है जो २००८ में लॉन्च हुई थी। इस नां से जापाण में एक सब-कॉम्पैक्ट हैचबैक कार सुज़ुकी के साथ संयुक्त-उद्योग द्वाआ २००१ से २००८ के बीच पहले भी बन चुकी है। २००८ से क्रूज़ नेमप्लेट का वैश्विक स्तर पर उत्पादन, विकास एवं रूपांकन एक पांच-द्वार वाली सिडैन-कॉम्पैक्ट कार के रूप में २०११ से किया गया है। यही सब एक स्टेशन वैगन रूप के लिये २०१२ से भी किया गया है। ऑस्ट्रेलेशिया में होल्डन क्रूज़ और दक्षिण कोरिया में लैसेटी प्रीमियर (२००८-२०११) के नये जनरेशन प्रतिरूप इसके पिछले सुज़ूकी व्युत्पन्न प्रतिरूप का पूर्णतया रिप्लेसमेंट नहीं हैं। वरन ये दो अन्य मॉडल: डाएवू लैसेटी अन्तर्राष्ट्रीय स्तर पर तथा उत्तरी-अमरीका विशेष शेव्रोले कोबाल्ट का रिप्लेसमेंट अवश्य मानी जा सकती है।
क्रूज़ डीज़ल पहली जीएम यात्री कार थी जो डीज़ल इंजन के साथ अमरीकी बाजार में लॉन्च हुई थी।
अगस्त २०१४ में क्रूज़ की बिक्री ३० लाख कार विश्वव्यापी को पार कर गई, और ये २० लाख की गिनती पार करने के माट्र १६ माः में ही हुआ था। निम्न सारणी में प्रमुख सर्वोच्च बिक्री बाजारों की स्थिति दिखाई देती है :
परवरिश – कुछ खट्टी कुछ मीठी
परवरिश – कुछ खट्टी कुछ मीठी/ नई उमर नई चुनौती – परवरिश अगला पड़ाव एक भारतीय टेलीविजन धारावाहिक है जो सोनी टीवी पर प्रसारित होता था। यह धारावाहिक 21 नवम्बर 2011 को आरम्भ हुआ और इसका अंतिम प्रकरण 14 अगस्त 2013 को प्रसारित किया गया। यह धारावाहिक परिवारों में बढते हुए बच्चों के संस्कारों और चरित्र से संबंधित है। यह कहानी परिवारों में दी जाने वाली शिक्षाओं तथा संस्कारों पर प्रकाश डालती है। श्वेता तिवारी, रूपाली गांगुली, विवेक मुशरान तथा विशाल सिंह मुख्य भूमिका में हैं। यह धारावाहिक राज टीवी पर प्रसारित कार्यक्रम "निलावे मालारे" का हिन्दी अनुवाद है।
ऑब्जेक्ट ओरिएंटेड प्रोग्रामिंग
ऑब्जेक्ट ओरिएंटेड प्रोग्रामिंग (Object Oriented Programming), कम्प्युटर प्रोग्रामिंग का एक प्रकार है, जो ओब्जेक्ट्स की परिकल्पना पर आधारित है। ऑब्जेक्ट ओरिएंटेड प्रोग्रामिंगको समझने हेतु कुछ आधारभूत सिद्धांतों और इसके मुख्य घटकों को समझना आवश्यक है। जैसे-ऑब्जेक्ट, क्लास, मेथड, इत्यादि।
आशिका भाटिया
आशिका भाटिया एक भारतीय बाल अभिनेत्री है। उन्होंने अपने टेलीविजन व्यवसाय की शुरुआत एनडीटीवी इमैजिन के धारावाहिक "मीरा" में मीरा की मुख्य भूमिका से की। इन्होंने सोनी टीवी के धारावाहिक "परवरिश – कुछ खट्टी कुछ मीठी" में भी गिन्नी की भूमिका अदा की।
पीरू सिंह
कंपनी हवलदार मेजर पीरू सिंह (श्री पीरू सिंह शेखावत भी) (२० मई १९१८ – १८ जुलाई १९४८) भारतीय सैनिक थे। उनका १९४७ के भारत-पाक युद्ध में निधन हुआ। उन्हें 1952 में मरणोपरांत परमवीर चक्र से सम्मानित किया गया जो शत्रु के सामने वीरता प्राप्त करने के लिए दिया जाने वाला सर्वोच्च भारतीय सम्मान है।
श्री पीरू सिंह का जन्म 20 मई 1918 को राजस्थान के बेरी गांव में हुआ था। वह लाल सिंह के पुत्र थे। उनके परिवार में सात बच्चे तीन भाई और चार बहनें थीं जिनमें से श्री सिंह सबसे छोटे थे। युवावस्था में श्री सिंह हमेशा स्कूल से नफरत करते थे क्योंकि वह प्रतिबंधित पर्यावरण पसंद नहीं करते थे। एक बार सहपाठी से झगड़ा करने पर शिक्षक द्वारा डांटे जाने पर वह स्कूल से भाग गए और कभी स्कूल नहीं आए। उसके बाद श्री सिंह ने अपने माता-पिता के साथ अपने खेत में मदद करना शुरू कर दिया। शिकर, एक स्थानीय भारतीय खेल उनका पसंदीदा खेल था। यद्यपि श्री सिंह अपने बचपन से सेना में शामिल होना चाहते थे, लेकिन वह अठारह वर्ष की आयु पूर्ण नहीं होने के कारण दो बार निकाल दिए गए तथा बाद में सेना में शामिल हुए।
श्री पीरू सिंह शेखावत को 20 मई 1936 को झेलम में 1 पंजाब रेजिमेंट की 10वीं बटालियन में नामांकित किया गया था। प्रशिक्षण पूरा होने के बाद 1 मई 1937 को श्री सिंह को उसी रेजिमेंट की 5वीं बटालियन में तैनात किया गया। स्कूली शिक्षा से पहले से ही शत्रुता होने के बावजूद श्री सिंह ने शिक्षा को गंभीरता से लिया और सेना में शिक्षा प्रमाण पत्र को प्राप्त किया। कुछ अन्य परीक्षाओं को उत्तीर्ण करने के बाद 7 अगस्त 1940 को उन्हें लांस नायक के पद पर पदोन्नत किया गया था। 1 पंजाब की 5वीं बटालियन के साथ अपने कार्यकाल के दौरान उन्होंने उत्तर-पश्चिम फ्रंटियर पर कार्रवाई की।
मार्च 1941 में उन्हें नायक में पदोन्नत किया गया था और सितंबर में झेलम में पंजाब रेजिमेंटल सेंटर के एक प्रशिक्षक के रूप में तैनात किया गया तथा फरवरी 1942 में उन्हें हवलदार में पदोन्नत किया गया था। श्री सिंह एक उत्कृष्ट खिलाड़ी थे, उन्होंने अंतर रेजिमेंटल और राष्ट्रीय स्तर की चैंपियनशिप में हॉकी, बास्केटबॉल और क्रॉस कंट्री दौड़ में अपनी रेजिमेंट का प्रतिनिधित्व किया। मई 1945 में उन्हें कंपनी हवलदार मेजर से पदोन्नत किया गया। उन्होंने अक्टूबर 1945 तक एक प्रशिक्षक के रूप में कार्य किया। द्वितीय विश्व युद्ध के अंत के बाद उन्हें ब्रिटिश कॉमनवेल्थ ऑक्यूपेशन फ़ोर्स के हिस्से के रूप में जापान भेजा गया जहां उन्होंने सितंबर 1947 तक सेवा की। इसके बाद उन्हें राजपूताना राइफल्स की छठी बटालियन में स्थानांतरित कर दिया गया।
18 जुलाई 1948 को 6 राजपूताना राइफल्स के सी एच एम पीरू सिंह को जम्मू कश्मीर के तिथवाल में शत्रुओं द्वारा अधिकृत एक पहाड़ी पर आक्रमण कर उस पर कब्ज़ा करने का काम सौंपा गया। हमले के दौरान उन पर एम एम जी से भारी गोलीबारी की गई और हथगोले फेंके गए। उनकी टुकड़ी के आधे से अधिक सैनिक मारे गए या घायल हो गए। सी एच एम पीरू सिंह ने अपने बचे हुए जवानों को लड़ाई जारी रखने के लिए प्रेरित किया और घायल होने के बावजूद दुश्मन के एम एम जी युक्त दो बंकरों को बर्बाद कर दिया। अचानक उन्हें पता चला कि उनकी टुकड़ी में इकलौते वे ही जीवित बचे हैं। जब दुश्मनों ने उन पर एक और हथगोला फेंका, वे लहुलुहान चेहरे के साथ रेंगते हुए आगे बढ़े और अंतिम सांस लेने से पहले उन्होंने दुश्मन के ठिकाने को नष्ट कर दिया। उत्कृष्ट वीरता तथा अदम्य शौर्य का प्रदर्शन करने और सर्वोच्च बलिदान देने के फल स्वरूप कंपनी हवलदार मेजर पीरू सिंह को मरणोपरांत परम वीर चक्र से सम्मानित किया गया।
बड़े आग्नेय-चट्टानी क्षेत्र
बड़े आग्नेय-चट्टानी क्षेत्र पृथ्वी की सतह के वे हिस्से हैं जिनपर काफ़ी बड़े पैमाने पर आग्नेय चट्टानों का सबसे ऊपरी संस्तर पाया जाता है।
रायसल दरबारी
राजा रायसल दरबारी खण्डेला के प्रथम शेखावत राजा थे। उन्होंने ई॰सं॰ १५८४ से १६१४ तक शासन किया। उनका विवाह चौहान राजपूत राजकुमारी किंनवती निर्बन सके साथ हुआ जो खण्डेला के राजा की पुत्री थी।
पन्ना धाय
पन्ना धाय राणा सांगा के पुत्र राणा उदयसिंह की धाय माँ थीं। पन्ना धाय किसी राजपरिवार की सदस्य नहीं थीं। वह हरचंद हाँकला की पुत्री थी।अपना सर्वस्व स्वामी को अर्पण करने के लिये जानी वाली राणा साँगा के पुत्र उदयसिंह को माँ के स्थान पर दूध पिलाने के कारण पन्ना 'धाय माँ' कहलाई थी। पन्ना का पुत्र चन्दन और राजकुमार उदयसिंह साथ-साथ बड़े हुए थे। उदयसिंह को पन्ना ने अपने पुत्र के समान पाला था। पन्नाधाय ने उदयसिंह की माँ रानी कर्णावती के सामूहिक आत्म बलिदान द्वारा स्वर्गारोहण पर बालक की परवरिश करने का दायित्व संभाला था। पन्ना ने पूरी लगन से बालक की परवरिश और सुरक्षा की। पन्ना चित्तौड़ के कुम्भा महल में रहती थी।
चित्तौड़ का शासक, दासी का पुत्र बनवीर बनना चाहता था। उसने राणा के वंशजों को एक-एक कर मार डाला। बनवीर एक रात महाराजा विक्रमादित्य की हत्या करके उदयसिंह को मारने के लिए उसके महल की ओर चल पड़ा। एक विश्वस्त सेवक द्वारा पन्ना धाय को इसकी पूर्व सूचना मिल गई। पन्ना राजवंश और अपने कर्तव्यों के प्रति सजग थी व उदयसिंह को बचाना चाहती थी। उसने उदयसिंह को एक बांस की टोकरी में सुलाकर उसे झूठी पत्तलों से ढककर एक विश्वास पात्र सेवक के साथ महल से बाहर भेज दिया। बनवीर को धोखा देने के उद्देश्य से अपने पुत्र को उदयसिंह के पलंग पर सुला दिया। बनवीर रक्तरंजित तलवार लिए उदयसिंह के कक्ष में आया और उसके बारे में पूछा। पन्ना ने उदयसिंह के पलंग की ओर संकेत किया जिस पर उसका पुत्र सोया था। बनवीर ने पन्ना के पुत्र को उदयसिंह समझकर मार डाला। पन्ना अपनी आँखों के सामने अपने पुत्र के वध को अविचलित रूप से देखती रही। बनवीर को पता न लगे इसलिए वह आंसू भी नहीं बहा पाई। बनवीर के जाने के बाद अपने मृत पुत्र की लाश को चूमकर राजकुमार को सुरक्षित स्थान पर ले जाने के लिए निकल पड़ी। उन्होने अपने कर्तव्य-पूर्ति में अपने पुत्र का बलिदान देकर मेवाड़ राजवंश को बचाया।
पुत्र की मृत्यु के बाद पन्ना उदयसिंह को लेकर बहुत दिनों तक सप्ताह शरण के लिए भटकती रही पर दुष्ट बनबीर के खतरे के डर से कई राजकुल जिन्हें पन्ना को आश्रय देना चाहिए था, उन्होंने पन्ना को आश्रय नहीं दिया। पन्ना जगह-जगह राजद्रोहियों से बचती, कतराती तथा स्वामिभक्त प्रतीत होने वाले प्रजाजनों के सामने अपने को ज़ाहिर करती भटकती रही। कुम्भलगढ़ में उसे यह जाने बिना कि उसकी भवितव्यता क्या है शरण मिल गयी। उदयसिंह क़िलेदार का भांजा बनकर बड़ा हुआ। तेरह वर्ष की आयु में मेवाड़ी उमरावों ने उदयसिंह को अपना राजा स्वीकार कर लिया और उसका राज्याभिषेक कर दिया। उदय सिंह 1542 में मेवाड़ के वैधानिक महाराणा बन गए।
मेवाड़ के इतिहास में जिस गौरव के साथ प्रात: स्मरणीय महाराणा प्रताप को याद किया जाता है, उसी गौरव के साथ पन्ना धाय का नाम भी लिया जाता है, जिसने स्वामीभक्ति को सर्वोपरि मानते हुए अपने पुत्र चन्दन का बलिदान दे दिया था। इतिहास में पन्ना धाय का नाम स्वामिभक्ति के लिये प्रसिद्ध है।
हैलो प्रतिभा
हैलो प्रतिभा एक ज़ी टीवी पर प्रसारित होने वाला धारावाहिक है। जिसका निर्माण शकुंतलम टेलीफ़िल्म्स ने किया है। इसके निर्माता श्यामाशीष भट्टाचार्य और नीलिमा बाजपई हैं। यह धारावाहिक 27 जनवरी 2015 से शुरू हुआ है। इसमें बिन्नी शर्मा प्रतिभा नामक एक मुख्य किरदार निभा रहीं हैं।
यह कहानी एक 36 वर्षीय औरत की है, जिसकी प्रतिभा कोई भी नहीं जानता और न ही जानना चाहता है।
विनीत कुमार
विनीत 'दलजीत' कुमार एक भारतीय अभिनेता हैं। यह सीआईडी में निरीक्षक विनीत कुमार का किरदार निभा चुके हैं। इसके अलावा यह इमेजीन पर प्रसारित धारावाहिक गुनाहों का देवता मैं निरीक्षक रणविजय का भी किरदार निभाया और इसके पश्चात यह ये हैं मोहब्बतें में सूरज खन्ना बने थे। यह ज़ी टीवी के कार्यक्रम सर्विस वाली बहू में आयोद्धा प्रसार का किरदार निभा रहे हैं।
सर्विस वाली बहू
सर्विस वाली बहू (हिन्दी: नौकरी वाली बहू) ज़ी टीवी पर प्रसारित होने वाला एक धारावाहिक है। जिसका निर्माण राकेश पासवान ने किया है। यह धारावाहिक 23 फरवरी 2015 से शुरू हुआ। इस धारावाहिक में कृतिका सेंगर एक मुख्य भूमिका में कार्य कर रही हैं।
यह कहानी पायल (कृतिका सेंगर) की है, जो एक नौकरी करती है। जिसके ससुराल वाले एक ऐसी बहू चाहते हैं, जो घर का कोई भी कार्य न करे केवल नौकरी करे।इस धारावाहिक के निर्माता राकेश पासवान का कहना है कि ‘‘ज़ी टीवी के साथ काम करना परिवार में लौटने जैसा है क्योंकि हमने साथ मिलकर पहले भी अफसर बिटिया और दुल्हन जैसे सफल धारावाहिक पेश किए हैं। वहीं हमारी नई पेशकश ‘सर्विस वाली बहू’ उस मानसिकता पर सवाल करती है जिसमें एक करियर वाली महिला के कमाने की क्षमता के चलते उसका शोषण करने की भावना शामिल होती है। शो की अभिनव संकल्पना और इसके प्रस्तुतिकरण का उद्देश्य शादी के प्रति लोगों के रुख पर सवाल उठाना है।’’
अतुल श्रीवास्तव
अतुल श्रीवास्तव एक भारतीय फ़िल्म अभिनेता हैं। यह मुन्ना भाई एम बी बी एस, लगे रहो मुन्ना भाई आदि फ़िल्मों में कार्य किया है।
अभिषेक रावत
अभिषेक रावत एक भारतीय अभिनेता हैं। यह देखा एक ख़्वाब, मन की आवाज-प्रतिज्ञा आदि में अभिनय कर चुके हैं।